CELEX: 62017CN0577
Language: bg
Date: 2017-10-02 00:00:00
Title: Дело C-577/17: Преюдициално запитване от Verwaltungsgerichtshof (Австрия), постъпило на 2 октомври 2017 г. — Bundesamt für Fremdenwesen und Asyl

22.1.2018   
            
            
               BG
            
            
               Официален вестник на Европейския съюз
            
            
               C 22/18
            
         Преюдициално запитване от Verwaltungsgerichtshof (Австрия), постъпило на 2 октомври 2017 г. — Bundesamt für Fremdenwesen und Asyl
   (Дело C-577/17)
   (2018/C 022/27)
   Език на производството: немски
   
      Запитваща юрисдикция
   
   Verwaltungsgerichtshof
   
      Страни в главното производство
   
   
      Жалбоподател: Bundesamt für Fremdenwesen und Asyl
   
      Встъпили страни: Clinton Osas Alake, известен като Klenti Solim, Cynthia Nomamidobo, und Prince Nomamidobo
   
      Преюдициални въпроси
   
   
               1)
            
            
               Може ли замолената държава членка, която е компетентна съгласно предвидените в глава III от Регламент „Дъблин III“ (1) критерии, все още валидно да приеме искането за обратно приемане, предвидено в член 23, параграф 1 от Регламент „Дъблин III“, и когато определеният в член 25, параграф 1 от Регламент „Дъблин III“ срок за отговор вече е изтекъл и замолената държава членка вече е отхвърлила преди това в предвидения срок искането за обратно приемане и e дала отрицателен отговор в предвидения срок и на искането за преразглеждане, основано на член 5, параграф 2 от Регламента за прилагане (2)?
               При отрицателен отговор на първия въпрос:
            
         
               2)
            
            
               Вследствие на отхвърлянето в предвидения срок на искането за обратно приемане от държавата членка, която е компетентна съгласно критериите, предвидени в глава III от Регламент „Дъблин III“, длъжна ли е молещата държава членка, в която е подадена новата молба, да разгледа тази молба, за да гарантира, че молбата ще бъде разгледана от една държава членка в съответствие с член 3, параграф 1 от Регламент „Дъблин III“?
            
         
      (1)  Регламент (ЕС) № 604/2013 на Европейския парламент и на Съвета от 26 юни 2013 година за установяване на критерии и механизми за определяне на държавата членка, компетентна за разглеждането на молба за международна закрила, която е подадена в една от държавите членки от гражданин на трета държава или от лице без гражданство (ОВ L 180, 2013 г., стр. 31).
   
      (2)  Регламент (ЕО) № 1560/2003 на Комисията от 2 септември 2003 година за определяне условията за прилагане на Регламент (ЕО) № 343/2003 на Съвета за установяване на критерии и механизми за определяне на държавата членка, която е компетентна за разглеждането на молба за убежище, която е подадена в една от държавите членки от гражданин на трета страна (ОВ L 222, 2003 г., стр. 3; Специално издание на български език, 2007 г., глава 19, том 6, стр. 140)